**ΔΕΛΤΙΟ ΤΥΠΟΥ  
19 – 20 Μαΐου: Ημέρα Ερευνητή Μηχανικού και  
Ημέρα Καριέρας από το Τμήμα ΗΜΜΥ**

|  |
| --- |
| Ένα **διήμερο εκδηλώσεων** που απευθύνονται σε φοιτητές του Τμήματος και των προηγούμενων συνδεδεμένων Τμημάτων, σε αποφοίτους, μαθητές λυκείου και κάθε ενδιαφερόμενο με σπουδές και προφίλ σχετικό με την επιστήμη του ηλεκτρολόγου μηχανικού και του μηχανικού υπολογιστών, διοργανώνει το Τμήμα ΗΜΜΥ στις **19 και 20 Μαΐου**, στο πλαίσιο των δράσεων εξωστρέφειάς του, με σκοπό την ενημέρωση και διασύνδεση των ενδιαφερόμενων φοιτητών και μαθητών με το εύρος των δραστηριοτήτων του Τμήματος, αλλά και την υποστήριξη της σύνδεσης φοιτητών και αποφοίτων με την αγορά εργασίας.  Πιο συγκεκριμένα, την **Πέμπτη 19 Μαΐου**, στις εγκαταστάσεις του Τμήματος στο **Κουκούλι** (Πάτρα) θα πραγματοποιηθεί η πρώτη **Ημέρα Ερευνητή Μηχανικού**, εκδήλωση η οποία, μέσα από πλήθος δράσεων, επιδείξεων πειραμάτων των ερευνητικών εργαστηρίων του Τμήματος και από μία ολοκληρωμένη **ξενάγηση** των συμμετεχόντων **στις υποδομές και τα εργαστήρια** όπου προάγεται η εκπαίδευση και η έρευνα, θα δώσει τη δυνατότητα στους τωρινούς και μελλοντικούς φοιτητές να γνωρίσουν και να αναγνωρίσουν τον τρόπο διεξαγωγής της έρευνας του ηλεκτρολόγου μηχανικού και μηχανικού υπολογιστών, τις απαιτήσεις και τα αποτελέσματα αυτής, αλλά και τα εκπαιδευτικά προγράμματα ανάπτυξης δεξιοτήτων που προσφέρονται από τις [ακαδημίες](https://gmail.us6.list-manage.com/track/click?u=2f18e804f4e3dcbe437b7ca61&id=a15791b5e4&e=82cb885784) του Τμήματος, σε συνεργασία με κορυφαίες εταιρείες.  Απώτερος στόχος της διοργάνωσης, που υποστηρίζεται από το διδακτικό προσωπικό του ΗΜΜΥ, από μεταπτυχιακούς φοιτητές και συνεργάτες ερευνητές των **10 εργαστηρίων** που λειτουργούν στο Τμήμα, είναι να αποτελέσει θεσμό για το Τμήμα και την πόλη της Πάτρας και της ευρύτερης περιοχής.  Την επόμενη ημέρα, **Παρασκευή 20 Μαΐου**, θα διεξαχθεί η εκδήλωση **Ημέρα Καριέρας 2022** για φοιτητές και αποφοίτους του Τμήματος, σε συνεργασία με το [**Επιστημονικό Πάρκο Πατρών**](https://gmail.us6.list-manage.com/track/click?u=2f18e804f4e3dcbe437b7ca61&id=26c2d422ac&e=82cb885784) (ΕΠΠ), στις εγκαταστάσεις του, στο **Πλατάνι Ρίου** (Σταδίου 1), με τη συμμετοχή τοπικών επιχειρήσεων και επιχειρήσεων εθνικής εμβέλειας και προσκεκλημένους ομιλητές από κορυφαίες εταιρείες παγκοσμίου φήμης, με σκοπό τη σκιαγράφηση των αναγκών της αγοράς και των ευκαιριών απασχόλησης που παρέχονται σε αποφοίτους του Τμήματος ΗΜΜΥ. Οι συμμετέχοντες φοιτητές και απόφοιτοι θα έχουν την ευκαιρία να ενημερωθούν από επαγγελματίες, έμπειρους συμβούλους και συνεργάτες του Τμήματος και του Επιστημονικού Πάρκου Πατρών – το οποίο λειτουργεί περισσότερα από 30 χρόνια στην Πάτρα ως θερμοκοιτίδα νεοφυών επιχειρήσεων και φορέας έρευνας, τεχνολογίας, ανάπτυξης και καινοτομίας – για τις **οριζόντιες και εξειδικευμένες δεξιότητες** που οι **σύγχρονες τάσεις της αγοράς** απαιτούν ως εφόδια από τους εργαζόμενούς τους, ανά κλάδο εξειδίκευσης.  Παράλληλα, θα δοθεί η ευκαιρία σύντομων συνεντεύξεων με εκπροσώπους εταιρειών που διαθέτουν **ανοικτές θέσεις εργασίας** σε αντικείμενα σχετικά με την επιστήμη του ηλεκτρολόγου μηχανικού και μηχανικού υπολογιστών. Η διασύνδεση με την αγορά εργασίας, που θα πραγματοποιηθεί στο πλαίσιο της Ημέρας Καριέρας, θα ωφελήσει όχι μόνο τους συμμετέχοντες φοιτητές και αποφοίτους, αλλά και τους μελλοντικούς φοιτητές του Τμήματος, καθώς οι πληροφορίες από τους επαγγελματίες αξιοποιούνται, όπου είναι αναγκαίο, για τη διαμόρφωση του προγράμματος σπουδών του ΗΜΜΥ, ώστε να συμβαδίζει με τις ανάγκες της αγοράς.  Τις επόμενες ημέρες αναμένεται να ανακοινωθεί το αναλυτικό πρόγραμμα και οι λεπτομέρειες των εκδηλώσεων, απευθύνοντας πρόσκληση στις ομάδες-στόχο. |
| Τμήμα Ηλεκτρολόγων Μηχανικών & Μηχανικών Υπολογιστών Μεγάλου Αλεξάνδρου  1, Τ.Κ. 26334, Πάτρα |

|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  | | --- | |  |  |  | | --- | |  | | | |